Ευθύμης Κουλούρης

Ο **Ευθύμης Κουλούρης** (6 Μαρτίου 1996, Σκύδρα Πέλλης) είναι Έλληνας διεθνής ποδοσφαιριστής, ο οποίος αγωνίζεται ως επιθετικός για την Al-Ula FC στη Β κατηγορία της Σαουδικής Αραβίας. 

Είναι ανιψιός του παλαιού ποδοσφαιριστή του ΠΑΟΚ και της Εθνικής Ελλάδος, Λέανδρου Συμεωνίδη.

## Σταδιοδρομία σε συλλόγους

### ΠΑΟΚ
Λίγο πριν από 17ο έτος της ηλικίας του, σκόραρε το νικητήριο γκολ που έδωσε στον ΠΑΟΚ τον τίτλο της Σούπερ Λιγκ K-17. Ένα χρόνο αργότερα έσπασε το ρεκόρ των γκολ στην ομάδα των νέων του συλλόγου, που μέχρι τότε το είχε ο Στέφανος Αθανασιάδης. Στη συνέχεια εντάχθηκε στην ανδρική ομάδα. 

Στις 13 Φεβρουαρίου του 2014 έκανε το ντεμπούτο του με τον ΠΑΟΚ στο Κύπελλο εναντίον του Απόλλωνα Σμύρνης, σκοράροντας δύο γκολ. Κατά τη διάρκεια της σεζόν 2013-14, έκανε το ντεμπούτο του στο πρωτάθλημα εναντίον του Αστέρα Τρίπολης.

#### Ανόρθωση Αμμοχώστου (δανεισμός)
Το καλοκαίρι του 2015 υπέγραψε συμβόλαιο ενός έτους με τον κυπριακό σύλλογο της πρώτης κατηγορίας, Ανόρθωση Αμμοχώστου, με τη μορφή δανεισμού από τον ΠΑΟΚ. Στις 28 Οκτωβρίου 2015, ο 19χρονος τότε Κουλούρης σημείωσε έξι γκολ για τον αγώνα του Κυπέλλου Κύπρου, στη νίκη της Ανόρθωσης με 9–0 επί της Ελπίδας Ξυλοφάγου, ενώ επίσης έδωσε και μία ασίστ. Ανακηρύχθηκε παίκτης του αγώνα. 

Την 1η Νοεμβρίου του 2015, σκόραρε γκολ στα τελευταία λεπτά του αγώνα για το πρωτάθλημα, σε μία νίκη με 2–1 εκτός έδρας κόντρα στην Πάφο. Στις 6 Ιανουαρίου του 2016 άνοιξε το σκορ στην εντός έδρας νίκη με 2–1 ενάντια στην Αναγέννηση Δερύνειας για το 1ο σκέλος του 2ου γύρου του Κυπέλλου της Κύπρου. 

### Επιστροφή στον ΠΑΟΚ
Την επόμενη σεζόν επέστρεψε στον ΠΑΟΚ, όπου αποτέλεσε μία από τις σταθερές επιλογές της τεχνικής ηγεσίας της ομάδας. Στις 29 Σεπτεμβρίου του 2017 το συμβόλαιό του με τον «δικέφαλο του Βορρά» ανανεώθηκε μέχρι το 2021. Την ίδια σεζόν κατέκτησε το Κύπελλο Ελλάδας, που ήταν ο πρώτος του τίτλος. Στον τελικό ο ΠΑΟΚ επικράτησε της ΑΕΚ με σκορ 2–1. 

Την επόμενη αγωνιστική περίοδο ήταν η δεύτερη επιλογή για την επιθετική γραμμή, πίσω από τον Αλεξάνταρ Πρίγιοβιτς. Στο τέλος της σεζόν πήρε και πάλι το Κύπελλο, με τον ΠΑΟΚ στον τελικό να αντιμετωπίζει ξανά την ΑΕΚ και να την κερδίζει με 2–0. Ο ίδιος δεν αγωνίστηκε. 

#### Ατρόμητος Αθηνών (δανεισμός)
Στις 4 Ιουλίου του 2018 ανακοινώθηκε ο δανεισμός του στον Ατρόμητο για έναν χρόνο. Στο τέλος της χρονιάς αναδείχθηκε πρώτος σκόρερ του πρωταθλήματος με 19 τέρματα στο ενεργητικό του. 

### Τουλούζ
Στις 21 Ιουνίου 2019 υπέγραψε συμβόλαιο στη γαλλική Τουλούζ μέχρι το καλοκαίρι του 2023. Ο ΠΑΟΚ έλαβε 3,2 εκατομμύρια ευρώ, ενώ διατήρησε ποσοστό μεταπώλησης.

Στις 22 Ιουνίου 2021 έμεινε ελεύθερος από την ομάδα, με το συμβόλαιό του να λύνεται δύο χρόνια νωρίτερα. 

### Επιστροφή στον Ατρόμητο
Στις 22 Ιουνίου 2021, λίγες ώρες αφότου ανακοινώθηκε ως ελεύθερος από την Τουλούζ, ανακοινώθηκε η επιστροφή του στον Ατρόμητο, στον οποίο υπέγραψε διετές συμβόλαιο συνεργασίας.

### ΛΑΣΚ
Στις 5 Ιουλίου 2022, ο Κουλούρης υπέγραψε τριετές συμβόλαιο με την αυστριακή ΛΑΣΚ, με κόστος μεταγραφής 1 εκ. ευρώ.

#### Αλάνιασπορ (δανεισμός)
Το 2023, κατά την χειμερινή μεταγραφική περίοδο, πήγε ως δανεικός στην τουρκική Αλάνιασπορ, με την οποία σημείωσε 10 εμφανίσεις και πέτυχε 3 γκολ στο πρωτάθλημα.

### Πόγκον Στσέτσιν
Τον Ιουλίου του 2023 πήρε μεταγραφή στην πολωνική Πόγκον Στσέτσιν, υπογράφοντας τριετές συμβόλαιο συνεργασίας. Ήταν ο  βασικός επιθετικός της ομάδας και μετά από δύο χρόνια παρουσίας στο σύλλογο, κατέγραψε 70 συμμετοχές στο πρωτάθλημα και πέτυχε 43 γκολ.

### Al-Ula FC
Το 2025, πήρε μεταγραφή για την Al-Ula FC, ομάδα της δεύτερης κατηγορίας της Σαουδικής Αραβίας. 

## Τίτλοι - Διακρίσεις
;ΠΑΟΚ

* Κύπελλο Ελλάδας (2): 2016–17, 2017–18

### Ατομικοί
* Πρώτος σκόρερ Α' Εθνικής (19 γκολ): 2018–19 (με τον Ατρόμητο)
* Μέλος της καλύτερης ομάδας της σεζόν στο Πρωτάθλημα Ελλάδας: 2018–19 (με τον Ατρόμητο)
* Καλύτερος παίκτης της χρονιάς στην Πολωνία για το 2025

## Εξωτερικοί σύνδεσμοι
*Προφίλ στην ιστοσελίδα του ΠΑΟΚ
*Προφίλ στο Transfermarkt.com

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΛΑΣΚ
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ξένοι ποδοσφαιριστές στην Αυστρία